ŠIAULIŲ MIESTO SAVIVALDYBĖS ADMINISTRACIJA
TURTO VALDYMO SKYRIUS 






2025-09-04
Šiauliai


Perduoti biudžetinei įstaigai Šiaulių menų mokyklai pagal panaudos sutartį penkiems metams Šiaulių miesto savivaldybei nuosavybės teise priklausančias, Šiaulių kultūros centro patikėjimo teise valdomas 129,93 kv. m ploto negyvenamąsias patalpas, Aušros al. 31, Šiauliuose.

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymai.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis biudžetinėms įstaigoms. Siekiant tinkamai teikti neformaliojo vaikų švietimo paslaugas, tenkinti vaikų ir jaunimo pažinimo, lavinimosi ir saviraiškos poreikius, Šiaulių menų mokyklos direktorius prašo  suteikti patalpas Šiaulių kultūros centre, esančiose Aušros al. 31. Planuojama  kad šiose patalpose įsikurs muzikos studija „En-den-du“ Šiaulių kultūros centro direktorė neprieštarauja, kad dalis Šiaulių menų mokyklos neformalaus švietimo veiklų būtų perkeliamos į Šiaulių kultūros centro patalpas. 
Sprendimo projekte siūloma perduoti Šiaulių menų mokyklai pagal panaudos sutartį penkiems metams Šiaulių miesto savivaldybei nuosavybės teise priklausančias, Šiaulių kultūros centro patikėjimo teise valdomas 129,93 kv. m ploto negyvenamąsias patalpas, Aušros al. 31, Šiauliuose, vaikų ir jaunimo pažinimo, lavinimosi ir saviraiškos veiklai vykdyti. Naikinamas  Šiaulių miesto savivaldybės tarybos 2020 m. kovo 5 d. sprendimas Nr. T-55 „Dėl negyvenamųjų patalpų Aušros al. 31, Šiauliuose, perdavimo Šiaulių menų mokyklai panaudos sutartimi“, nes keičiasi Šiaulių menų mokyklai perduodamų patalpų plotas ir skaičius.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – patalpos bus naudojamos tikslingai. 
Priėmus sprendimą, galimos pasekmės (tiek teigiamos, tiek neigiamos): nenumatoma.

Keičiamų ar panaikinamų galiojančių Savivaldybės teisės aktų nėra.

Papildomų teisės aktų nėra.

Sprendimo projektui įgyvendinti biudžeto lėšų nereikės.

Nereikalingas.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Deimantas Pučinskis, tel. +370 41 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

